# ПРАТЕНИЧКО ПРАШАЊЕ

Од пратеникот Бесим Догани, поставено на

62-та седница на Собранието на Република Македонија,

одржана на 25 јуни 2009 година

Пратеничкото прашање гласи:

Прашањето се однесува на дискриминација на застапувањето на Албанците во мисиите на НАТО и Европската унија. Има конктретен случај на Един Беља кој што треба да се испрати на служба во мисијата на Република Македонија во НАТО во Брисел или пак во Колеџот за одбрана при НАТО во Рим. Истиот, иако има одлука од Министерството за одбрана за да се јави на оваа должност на оваа функција не може истото да го направи затоа што од него се бара безбедносен сертификат. Господинот за кој што говориме е во опасност да го изгуби своето работно место, всушност местото кое го има заслужено, затоа што ги исполнува сите услови според барањето со одлука број 02757/21-2007 година од страна на министерот за одбрана. Тој е избран како висок офицер во воениот дел на мисијата на Република Македонија во НАТО. Според таа одлука немало ниту една жалба и тоа место му припаѓа на тој потполковник и истиот бил корисник на сертификат за безбеност во текот на 2007 година, додека пак врз основа на втората апликација без ниту едно образложение нему му се спори правото да му се издаде таков сертификат за безбедност и без ова тој не е во можност да си ја преземе должноста. Значи, следат негови жалби, следат писма до министерот за одбрана, до премиерот итн. Потоа следи и одлуката на Народниот правобранител кој бара од Управата за разузнавање да му го издаде тој сертификат, затоа што нема причина истиот да не го добие. Да не должам многу, уште еднаш ќе кажам дека овде се сомневам на етничка дискриминација во овој случај кој што е чист, јасен во кој што се исполнуваат сите услови, меѓутоа ми се чини дека само затоа што господинот е Албанец се прават различни администратривни пречки и истиот доколку не го добие тој сертификат до месец јули ќе го изгуби правото на јавување на должност на местото каде што е определен од самиот министер за одбрана.

Прашањето го упатувам до Владата на Република Македонија.